નોધનીંય છે કે, એપ્રિલ 2016માં યોજાયેલ ગાંધીનગર કોર્પોરેશનની ચૂંટણીના 8 વોર્ડના 32 પરિણામમાં ભાજપ-કોંગ્રેસ બંન્નેના ૧૬-૧૬ બેઠકો મળતાં ટાઈ પડી હતી. આથી સત્તા કોના હાથમાં એ વિશે સરકાર વિચારી રહી હતી ત્યારે પ્રવિણ પટેલે પક્ષાંતર કરી ભાજપમાં જોડાયા હતા અને તેમને મેયર પણ બનાવવામાં આવ્યા હતા. ત્યારથી જ પક્ષાંતરના કેસનો સામનો કરી રહ્યા હતા. કોંગ્રેસ દ્વારા તેમને વ્હીપનો અનાદર કરવા બદલ નોટિસ ફટકારી હતી, અને શૈલેન્દ્રસિંહ બિહોલાએ નામોદિષ્ટ અધિકારી વી.પી.પટેલ સમક્ષ અરજી કરી હતી. જે કેસમાં સવા વર્ષે ચુકાદો આવ્યો છે અને તે પણ મેયરની તરફેણમાં આ હુકમ આવ્યો છે.